สำหรับเครื่องดื่ม ดูที่ ค็อกเทล

**ค็อกเทล** (อังกฤษ: Cocktail) เป็นวงดนตรีสัญชาติไทย จากกรุงเทพมหานคร ก่อตั้งขึ้นเมื่อวันที่ 24 ธันวาคม พ.ศ. 2545  เป็นศิลปินแนวดนตรีคลาสสิก ป็อปร็อก โดยมีต้นกำเนิดจากการรวมวงดนตรีหลาย ๆ วงในโรงเรียนเตรียมอุดมศึกษา ในระดับมัธยมปลายมาออกจำหน่ายอัลบั้มโดยมีชื่อว่า *ค็อกเทล* จึงใช้ชื่อนี้ในการแสดงดนตรีเรื่อยมา ปัจจุบัน ค็อกเทล ออกจำหน่ายอัลบั้มแล้วทั้งสิ้น 8 อัลบั้ม 3 อีพี รวมแล้วมากกว่า 90 เพลง

ประวัติ
-------

### ช่วงแรกของวงและอัลบั้มแรก *ค็อกเทล* (พ.ศ. 2545–2546)

ค็อกเทลเริ่มต้นด้วยกลุ่มเด็กผู้ชายที่เล่นดนตรีมาด้วยกันตั้งแต่สมัยมัธยมศึกษาตอนปลายจากวง Fi-Fa และ Forte แรกเริ่มคำว่า ค็อกเทล นั้นไม่ใช่ชื่อวง แต่เป็นชื่อโปรเจกต์และชื่ออัลบั้มที่เสนอขึ้นโดยบู๊ วิศรุต เตชะวรงค์ เนื่องจากเป็นชื่อที่มีความหมายของการผสมกันของเครื่องดื่ม เปรียบเหมือนกับงานดนตรีของวงที่เป็นการรวมตัวของนักเรียนในโรงเรียนเตรียมอุดมศึกษา พญาไท และด้วยอีกเหตุหนึ่ง คือ ข้อสอบภาษาอังกฤษที่โรงเรียนออกในช่วงนั้น ออกเกี่ยวกับเรื่องค็อกเทลด้วย โดยการออกอัลบั้มวางขายกันในโรงเรียนเมื่อปี พ.ศ. 2545 และเริ่มสร้างชื่อเสียงให้เป็นที่รู้จักในวงกว้างมากขึ้น กระทั่งออกอัลบั้มแรกชื่อ *ค็อกเทล* ซึ่งเป็นชื่อเดียวกับวงได้สำเร็จ

อัลบั้มแรกสุดของค็อกเทล ซึ่งจุดประสงค์ในการออกจำหน่ายอัลบั้มนี้แต่แรกเริ่มเดิมทีเป็นเพียงเพื่อการจัดจำหน่ายภายในโรงเรียนเตรียมอุดมศึกษาเท่านั้น แต่ต่อมาได้มีการวางจำหน่ายในร้านดีเจสยาม และ น้องท่าพระจันทร์ เป็นอัลบั้มที่เริ่มทำให้วงเป็นที่รู้จักในหมู่นักเรียนมัธยมปลาย และสร้างกลุ่มแฟนที่สนใจผลงานขึ้นมาได้บ้างในเวลานั้น อัลบั้มนี้มีเพลงที่เป็นที่รู้จักอย่าง "ซ้ำซ้อน" "หลบหน้า" และ "เศษซากความฝัน" ลักษณะของอัลบั้มใกล้เคียงความเป็นอัลบั้มรวบรวมมากกว่างานของค็อกเทลวงเดียว กล่าวคือเป็นการรวมตัวกันของนักดนตรีมัธยมปลายภายในโรงเรียนเตรียมอุดมหลาย ๆ วง โดยเพลง "หลบหน้า" และ "Nobody" เป็นเสียงร้องของ บู๊ วิศรุต เตชะวรงค์ ซึ่งเป็นนักร้องของ Skykick Ranger ในปัจจุบัน

### อัลบั้ม *36,000 ไมลส์อะเวย์ฟรอมเฮียร์* (พ.ศ. 2546–2549)

หลังจากนั้นค็อกเทลก็ได้ออกอีพี *อินไซด์* (Inside) ในปี พ.ศ. 2546 เพื่อรองรับความสำเร็จที่เกิดขึ้นจากอัลบั้มแรก สมาชิกหลายคนในช่วงอัลบั้มแรกได้แยกย้ายกันไปศึกษาต่อกันในระดับอุดมศึกษา แต่สมาชิกที่ยังเหลืออยู่ 4 คน ได้แก่ โอม - ปัณฑพล ประสารราชกิจ (ร้องนำ), บู๊ - วิศรุต เตชะวรงค์ (กลอง), หลง - วิทวัศ หลงชมบุญ (เบส) และ ธิป - ธิปรัชต์ โชติบุตร (กีตาร์) ได้ตัดสินใจรวมตัวกันเป็นวง โดยตั้งใจจะใช้ชื่อว่า ค็อกเทล ต่อไป อย่างไรก็ตามแนวเพลงในอัลบั้มนี้ก็ยังไม่มีมีการกำหนดตายตัวแต่อย่างใด พวกเขาเริ่มต้นทำงานเพลงอัลบั้มที่ 2 ต่อไป โดยเริ่มแต่งเพลงในช่วงปลายปี พ.ศ. 2545 จนถึงกลางปี พ.ศ. 2547 และเริ่มบันทึกเสียงตั้งแต่ช่วงเดือนเมษายน พ.ศ. 2547 ช่วงนั้น ธิป มือกีตาร์ ได้รับทุนไปศึกษาต่อที่ต่างประเทศ จึงต้องหามือกีตาร์คนใหม่ ซึ่งได้ เอกซ์ ปาริวัฒน์ สุวรรณชัย เข้ามาแทน ต่อมาค็อกเทลได้ออกจำหน่ายอัลบั้มเต็มชุดที่ 2 ในชื่อ *36,000 ไมลส์อะเวย์ฟรอมเฮียร์* ในปี พ.ศ. 2547 เป็นอัลบั้มที่แนวทางของวงเปลี่ยนแปลงมาเป็นร็อกอย่างเต็มตัว แต่เนื่องจากเพลงในอัลบั้มนี้เป็นที่รู้จักกันอย่างกว้างขวางแต่ไม่มีการโปรโมตวงดนตรีเท่าที่ควร ทำให้เกิดลักษณะของการที่เพลงเป็นที่รู้จักมากกว่าวง

### อัลบั้ม *อินเดอะเมโมรีออฟซัมเมอร์โรมานซ์* (พ.ศ. 2549–2553)

บทความหลัก: อินเดอะเมโมรีออฟซัมเมอร์โรมานซ์
หลังจากอัลบั้มชุด *36,000 ไมลส์อะเวย์ฟรอมเฮียร์* ค็อกเทลได้มีสมาชิกใหม่อีก 2 คน คือ อายุ จารุบูรณะ อดีตมือกลองจาก Saliva Bastard และ เชา - ชวรัตน์ หรรษคุณาฒัย พร้อมกับทำผลงานอีพี *Final Light* ในปี พ.ศ. 2550 และสตูดิโออัลบั้มชุดใหม่ในชื่อ *อินเดอะเมโมรีออฟซัมเมอร์โรมานซ์* (In the Memory of Summer Romance) โดยได้ใช้เวลาถึง 3 ปี อัลบั้มชุดนี้ออกจำหน่ายในปี พ.ศ. 2551 มีแนวเพลงที่แตกต่างจากร็อกในอัลบั้มของค็อกเทลชุดก่อน มีเพลง "พันธนาการ" ที่เป็นดนตรีสังเคราะห์ที่ผสมผสานกับดนตรีร็อก นอกจากนี้อัลบั้มนี้ ยังได้รับการเสนอชื่อเข้าชิงรางวัลสีสันอวอร์ด ประจำปี 2551 สาขาเพลงบรรเลงยอดเยี่ยมจากบทเพลง "ดาราดับแสง" เวอร์ชันบรรเลงอีกด้วย ต่อมาค็อกเทลจึงได้เซ็นสัญญากับสังกัดจีนี่เรคคอร์ดส

### อัลบัม *เท็นเทาซันด์เทียส์* (พ.ศ. 2553–2555)

บทความหลัก: เท็นเทาซันด์เทียส์
ในปี พ.ศ. 2553 ค็อกเทลได้ออกอีพีในชื่อ *วัย* ในอัลบั้มประกอบด้วยเพลง "วัย" ในเวอร์ชันต่าง ๆ ซึ่งอัลบั้มนี้ผลิตจำกัด 1,000 แผ่นเท่านั้น วางจำหน่ายวันที่ 15 สิงหาคม พ.ศ. 2553 ทุกแผ่นหักเป็นค่าทำบุญหนังสือเรียน โรงเรียนพระปริยัติธรรมวัดโพธ์ศรี จังหวัดสิงห์บุรี

ต่อมาในปี พ.ศ. 2554 ค็อกเทลได้ออกสตูดิโออัลบั้มที่มีชื่อว่า *เท็นเทาซันด์เทียส์* ชื่อของอัลบั้มมีที่มาจากชื่อเพลง "ฉันร้องไห้เป็นหมื่นครั้งเพื่อมาเจอเธอ" และงานในอัลบั้มนี้ ถึงแม้ว่าค็อกเทลจะมีสมาชิกเพียง 3 คน แต่ในอัลบั้มมีนักดนตรีเข้าร่วมบันทึกเสียงด้วยถึงกว่า 40 ชีวิต เพื่อสร้างสีสันผสมผสานแนวดนตรีให้หลากหลายมากยิ่งขึ้น โดยทำการบันทึกเสียงเครื่องดนตรีสดทุกชิ้น และเพลง "วัย" ก็ได้บรรจุอยู่ในอัลบั้มนี้ด้วย

### อัลบั้ม *เดอะลอดส์ออฟมิสเซอรี* (พ.ศ. 2555–2558)

บทความหลัก: เดอะลอดส์ออฟมิสเซอรี
ในอัลบั้มนี้ *เดอะลอดส์ออฟมิสเซอรี* เป็นการกลับมาของมือเบส ปาร์ค - เกริกเกียรติ สว่างวงศ์ ส่วนอายุ จารุบูรณะ ได้ขอลาออกไปทำตามคำสัญญากับเพื่อนมัธยมที่จะสร้างวงดนตรีด้วยกัน จึงได้ ฟิลิปส์ เปรมสิริกรณ์ เข้ามาทำหน้าที่มือกลองแทน เปิดตัวด้วยเพลง "คุกเข่า" มีเพลง "โปรดเถิดรัก" เป็นเพลงแรกที่ได้ร่วมงานกับวงออเคสตราเต็มวง และเป็นเพลงที่ตัดออกมาจากประโยคเล็ก ๆ ในเพลง "เธอทำให้ฉันเสียใจ" ในสตูดิโออัลบั้มชุดที่แล้วของวง และนำมาขยายความ และเป็นเพลงแรกที่ทำมิวสิกวิดีโอเนื้อเรื่อง และเพลง "เธอ" เป็นการกลับมากำกับมิวสิกวิดีโอครั้งแรกในรอบ 20 ปีของ นิค วิเชียร ฤกษ์ไพศาล กรรมการผู้จัดการของค่าย โดยได้ภรรยาของโอมมาร่วมแต่งเพลงนี้อีกด้วย

นอกจากนี้ ยังได้มีการทำผลงานเพลงกับศิลปินอื่น โดยในปี พ.ศ. 2556 โอมได้ทำผลงานเพลง "ทางที่เลือก" ร่วมกับ ต้า พาราด็อกซ์ และแอร์ เดอะมูสส์ รวมถึงในปี พ.ศ. 2557 ค็อกเทลได้ทำผลงานเพลงคัฟเวอร์ "ข้าน้อยสมควรตาย" ของบิ๊กแอส เพื่อนำไปประกอบภาพยนตร์ ตีสาม คืนสาม 3D และเพลง "หนังสือรุ่น" นำไปประกอบละครซีรีส์ เพื่อนเฮี้ยน..โรงเรียนหลอน ต่อมาในปี พ.ศ. 2558 วงได้ออกซิงเกิลที่ห้าของอัลบั้มด้วยเพลง "คู่ชีวิต" และมีกำหนดการจัดคอนเสิร์ตใหญ่ครั้งแรกของค็อกเทล *เดอะฮาร์ตเลสไลฟ์* ขึ้นในวันที่ 13 มิถุนายน พ.ศ. 2558 จัดที่เมืองไทย จีเอ็มเอ็มไลฟ์เฮาส์

### อัลบั้ม *ค็อกเทล* (ชุดที่ 6) (พ.ศ. 2559–2562)

ค็อกเทล ขณะแสดงสดในงาน MRT Music Journey ในวันที่ 9 เมษายน พ.ศ. 2566 ณ สถานีสวนจตุจักร
สตูดิโออัลบั้ม "ค็อกเทล" ซึ่งเป็นอัลบั้มชุดที่ 6 ของวง โดยเป็นครั้งแรกของวงที่ไม่มีการเปลี่ยนแปลงสมาชิกในการออกอัลบั้มใหม่ แต่ได้มีการเปลี่ยนแปลงสัญลักษณ์ของวงเป็นสัญลักษณ์ตัวซี ที่ทับอยู่บนไม้กางเขน โดยปรากฏครั้งแรกในเพลง ทำดีไม่เคยจำ พ.ศ. 2560 โดยอัลบั้มนี้ซิงเกิลโปรโมทเพลงแรกคือ เพลง"ช่างมัน" ซึ่งออกจำหน่ายในวันที่ 1 พฤษภาคม พ.ศ. 2559  โดยอัลบั้มชุดนี้ประกอบไปด้วย 11 บทเพลงซึ่งก่อนหน้าการออกจำหน่ายได้มีเพลงที่ได้เผยแพร่ทางออนไลน์แล้ว 7 เพลงและเพลงที่เหลือได้ถูกเผยแพร่บนช่องทางออนไลน์หลังจากจำหน่ายอัลบั้มแล้วในเวลาต่อมา โดยอัลบั้มนี้ได้ออกจำหน่ายอย่างเป็นทางการในวันที่ 20 ตุลาคม พ.ศ. 2562 และได้มีคอนเสิร์ตเปิดอัลบั้มในวันเดียวกัน ณ ลานหน้า ฮาร์ด ร็อค คาเฟ่ สยามสแควร์ เขตปทุมวัน กรุงเทพมหานคร 

### การยุบวง (พ.ศ. 2567–2568)

เมื่อวันที่ 29 มกราคม พ.ศ. 2567 โอมได้ออกแถลงการณ์ระบุว่า วงค็อกเทลจะยุบวงใน พ.ศ. 2568 และโอมจะยุติการเป็นนักร้องในคราวเดียวกัน โดยได้มีการเตรียมตัวในการยุบวงมาก่อนหน้านั้นแล้วเป็นเวลาหลายปี เช่น การจัดเตรียมกองทุนของวง การจัดสรรผลประโยชน์ต่าง ๆ รวมถึงสิทธิในทรัพย์สินทางปัญญา และการแถลงยุบวงนี้ได้แถลงล่วงหน้าเป็นระยะเวลา 2 ปี เนื่องจากเป็นระยะเวลาที่เหมาะสมในการอำลาแฟนเพลง โดยใน พ.ศ. 2567 จะมีการจัดคอนเสิร์ตพิเศษในเดือนพฤษภาคม และจะขึ้นแสดงในงานจ้างที่รับไว้ รวมถึงเทศกาลดนตรีต่าง ๆ เป็นปีสุดท้าย จากนั้นในปี พ.ศ. 2568 ค็อกเทลจะทำกิจกรรมอำลาวงและจัดคอนเสิร์ตใหญ่ครั้งสุดท้ายต่อไป

สมาชิก
------

ปีที่สมาชิกเข้าหรือออกจากวงประมาณการจากปีที่มีการจำหน่ายอัลบั้ม


|  |  |
| --- | --- |
| สมาชิกปัจจุบัน* ปัณฑพล ประสารราชกิจ (โอม) – ร้องนำ (พ.ศ. 2545–2568)
* ชวรัตน์ หรรษคุณาฒัย (เชา) – กีตาร์ (พ.ศ. 2551–2568)
* เกริกเกียรติ สว่างวงศ์ (ปาร์ค) – กีตาร์เบส (พ.ศ. 2553–2554, 2555–2568)
* ฟิลิปส์ เปรมสิริกรณ์ (ฟิลิปส์) – กลอง (พ.ศ. 2555–2568)

สมาชิกระหว่างบันทึกและออกทัวร์* วิวัฒน์ สว่างวรรณรัตน์ (เหน่ง) – กีตาร์ (พ.ศ. 2553–2568)
* กรพล ตัณฑนันทน์ (เอกซ์) – เปียโน, คีย์บอร์ด (พ.ศ. 2553–2568)
 | อดีตสมาชิก
[]* อายุ จารุบูรณะ (อายุ) – กลอง (พ.ศ. 2551–2555)
* ปาริวัฒน์ สุวรรณชัย (เอ๊กซ์) – กีตาร์ (พ.ศ. 2547–2551)
* ธิปรัชต์ โชติบุตร (ธิป) – กีตาร์ (พ.ศ. 2545–2547)
* ปวีณ ปิ่นน้อย (เจ็ท) – กีตาร์ (พ.ศ. 2549–2552)
* วิทวัส หลงสมบูรณ์ (หลง) – กีตาร์เบส (พ.ศ. 2545–2552)
* วิศรุต เตชะวรงค์ (บู๊) – กลอง, ร้องนำ (พ.ศ. 2545–2549)

  |

เส้นเวลา

ผลงาน
-----

อัลบั้ม *เฟท แอลฟา (Fate αlpha)* และ *เฟท โอเมกา (Fate Ωmega)*
บทความหลัก: รายชื่อผลงานของค็อกเทล
### อัลบั้ม

* พ.ศ. 2545: *ค็อกเทล (Cocktail)*
* พ.ศ. 2547: *36,000 ไมลส์อะเวย์ฟรอมเฮียร์ (36,000 Miles Away from Here)*
* พ.ศ. 2551: *อินเดอะเมโมรีออฟซัมเมอร์โรมานซ์ (In the Memory of Summer Romance)*
* พ.ศ. 2554: *เท็นเทาซันด์เทียส์ (Ten Thousand Tears)*
* พ.ศ. 2557: *เดอะลอดส์ออฟมิสเซอรี (The Lords of Misery)*
* พ.ศ. 2562: *ค็อกเทล (Cocktail)*
* พ.ศ. 2564: *เฟตแอลฟา (Fate αlpha)*
* พ.ศ. 2565: *เฟตโอเมกา (Fate Ωmega)*
* พ.ศ. 2568: *ยัวส์เอเวอร์* (Yours Ever)

### คอนเสิร์ต

* The Heartless Live ที่ เมืองไทย จีเอ็มเอ็มไลฟ์เฮาส์ (13 มิถุนายน พ.ศ. 2558)
* Cocktail Live เล่นด้วยหัวใจเสมอมา ที่ อิมแพ็ค อารีน่า เมืองทองธานี (14 กรกฎาคม พ.ศ. 2561)
* Cocktail Classics A Symphony Orchestra ที่หอประชุมใหญ่ ศูนย์วัฒนธรรมแห่งประเทศไทย (4–6 สิงหาคม พ.ศ. 2566)

รางวัล
------


| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2565 | โทตี้มิวสิกอวอร์ดส์ 2021 | ภาพหน้าปกแห่งปี | "Fate αlpha" | ชนะ |
| 2566 | โทตี้มิวสิกอวอร์ดส์ 2022 | "Fate Ωmega" | เสนอชื่อเข้าชิง |

อ้างอิง
-------

1. ↑  ข้อเท็จจริงบางอย่างของวง ที่หลายๆคนไม่รู้
2. ↑  "story of cocktail ประวัติที่มาและการก่อตั้งวงค็อกเทล". facebook.com. 12 กันยายน 2553. สืบค้นเมื่อ 24 พฤศจิกายน 2557. `{{cite web}}`: ตรวจสอบค่าวันที่ใน: `|accessdate=` (help)
3. ↑  วันนี้เราจะออกอากาศรายการสดที่ pop channal นะครับ
4. ↑  "อัลบั้ม 36,000 Miles Away From Here - ค็อกเทล". siamzone. สืบค้นเมื่อ 24 พฤศจิกายน 2557. `{{cite web}}`: ตรวจสอบค่าวันที่ใน: `|accessdate=` (help)
5. ↑  "genie records : COCKTAIL สมาชิกใหม่บ้านจีนี่ ปล่อยซิงเกิ้ลแรกใช้ชื่อเพลงว่า "เวลา"". genie-records.com. สืบค้นเมื่อ 24 พฤศจิกายน 2557. `{{cite web}}`: ตรวจสอบค่าวันที่ใน: `|accessdate=` (help)
6. ↑  "Would u like 2 drink"cocktail":) ?". ChristainFans at sites.google.com. คลังข้อมูลเก่าเก็บจากแหล่งเดิมเมื่อ 2020-10-12. สืบค้นเมื่อ 24 พฤศจิกายน 2557. `{{cite web}}`: ตรวจสอบค่าวันที่ใน: `|accessdate=` (help)
7. ↑  "The Lords Of Misery อัลบั้มใหม่ Cocktail วางแผงแล้ววันนี้". genie-records.com. September 29, 2014. สืบค้นเมื่อ 24 พฤศจิกายน 2557. `{{cite web}}`: ตรวจสอบค่าวันที่ใน: `|accessdate=` (help)
8. ↑  Cocktail : The Heartless Live thaiticketmajor.com
9. ↑  "ช่างมัน ซิงเกิ้ลใหม่จาก COCKTAILเพราะเวลาเปลี่ยน ใจของคนเปลี่ยน". คลังข้อมูลเก่าเก็บจากแหล่งเดิมเมื่อ 2020-08-08. สืบค้นเมื่อ 2020-04-20.
10. ↑  "ครั้งแรกในโลก! คอนเสิร์ตเปิดอัลบั้มค็อกเทล".
11. ↑  "แฟนๆ ใจหาย วงดนตรีร็อค COCKTAIL ประกาศยุบวงในปี 2025". *สนุก.คอม*. 29 มกราคม 2023. สืบค้นเมื่อ 29 มกราคม 2023.`{{cite news}}`: CS1 maint: url-status (ลิงก์)
12. ↑  Cocktail The Heartless Live คอนเสิร์ตใหญ่ครั้งแรกของ ค็อกเทล
13. ↑  สุพัฒน์ ศิวะพรพันธ์ (March 1, 2022). "สรุปผลรางวัล TOTY Music Awards 2021 Tilly Birds คว้า 4 รางวัลใหญ่ 4EVE คว้ารางวัล Best Music of the Year และ Best Female Group". *The Standard*. สืบค้นเมื่อ March 1, 2022.
14. ↑  สุพัฒน์ ศิวะพรพันธ์ (2023-03-14). "สรุปผลรางวัล TOTY Music Awards 2022". *THE STANDARD*. สืบค้นเมื่อ 2023-03-17.

แหล่งข้อมูลอื่น
---------------

* หน้าเพซบุ๊กของค็อกเทล
* Cocktailband.blogspot
* ค็อกเทลในจีนี่เรคคอร์ดส

| * ด
* ค
* ก
ค็อกเทล |
| --- |
| 
* **ปัณฑพล ประสารราชกิจ**
* **ชวรัตน์ หรรษคุณาฒัย**
* **เกริกเกียรติ สว่างวงศ์**
* **ฟิลิปส์ เปรมสิริกรณ์**

 |
| สตูดิโออัลบั้ม | 
* *ค็อกเทล*
* *36,000 ไมลส์อะเวย์ฟรอมเฮียร์*
* *อินเดอะเมโมรีออฟซัมเมอร์โรมานซ์*
* *เท็นเทาซันด์เทียส์*
* *เดอะลอดส์ออฟมิสเซอรี*
* *ค็อกเทล*
* *เฟต*

 |
| ซิงเกิล | 
* "เวลา"
* "เธอทำให้ฉันเสียใจ"
* "ฉันร้องไห้เป็นหมื่นครั้งเพื่อมาเจอเธอ"
* "งานเต้นรำในคืนพระจันทร์เต็มดวง"
* "สาวเซี่ยงไฮ้"
* "คุกเข่า"
* "น้ำตาสุดท้าย"
* "โปรดเถิดรัก"
* "เธอ"
* "คู่ชีวิต"
* "ช่างมัน"
* "กาลเวลาพิสูจน์คน"
* "ทำดีไม่เคยจำ"
* "ปรารถนาสิ่งใดฤๅ"
* "โปรดฟังอีกครั้ง"
* "เงาของเมื่อวาน"
* "เรา"
* "คิดถึงฉันหรือเปล่า"
* "ในเงา"
* "ดนตรีกาล"
* "ไม่เป็นรอง"

 |
| เพลง | 
* "พันธนาการ"
* "ฮาร์ตเลส"

 |
| เพลงที่ไม่ใช่ต้นฉบับ | 
* "ข้าน้อยสมควรตาย"
* "หนังสือรุ่น"
* "โลกแห่งความฝัน"
* "แต่ปางก่อน"
* "สวัสดีเจ้า"

 |
| บทความที่เกี่ยวข้อง | 
* รายชื่อผลงาน
* จีนี่เรคอร์ดส
* ยีนแล็บ

 |
| 
* **หมวดหมู่ หมวดหมู่:ค็อกเทล**

 |

| * ด
* ค
* ก
จีนี่เรคอร์ดส |
| --- |
| ผู้บริหาร | 
* วิเชียร ฤกษ์ไพศาล

 |
| ศิลปินในปัจจุบัน | 

|  |  |
| --- | --- |
| เดี่ยว | 
* ขมิ้น กิ่งศักดิ์
* พลพล พลกองเส็ง
* ศิริศิลป์ โชติวิจิตร
* อนุวัฒน์ สงวนศักดิ์ภักดี
* เจษฎา ลัดดาชยาพร
* ปาล์มมี

 |
| กลุ่ม | 
* กะลา
* เดอะมูสส์
* บอดี้สแลม
* บิ๊กแอส
* โปเตโต้
* พาราด็อกซ์
* เรโทรสเปกต์
* ลาบานูน
* สวีตมัลเล็ต
* อินสติงต์
* เยสเซอร์เดส์
* เคลียร์
* เปเปอร์ เพลนส์
* โนมอร์เทียร์
* โลโมโซนิก

 |

 |
| การแสดง | 
* *จีนี่เฟสต์ 16 ปีแห่งความร็อก* (2014)
* *จีนี่เฟสต์ 19 ปี กว่าจะร็อกเท่าวันนี้* (2018)

 |
| ส่วนเกี่ยวข้อง | 
* จีราฟเรคอร์ดส
* จีเอ็มเอ็ม แกรมมี่

 |